b'\n_START_ARTICLE_\nKompostering\n_START_PARAGRAPH_\nKompostering beskriver nedbrytningsprosessen som organisk avfall gjennomg\xc3\xa5r for \xc3\xa5 bli til ny jord._NEWLINE_B\xc3\xb8nder har til alle tider samlet opp og fordelt gress- og planteavfall, for eksempel under frukttr\xc3\xa6r. Nedbrytningen har deretter skjedd i det tempo naturen har muliggjort (kaldkompost). I m\xc3\xb8kkakjelleren har tempoet i nedbrytningen v\xc3\xa6rt raskere. En del av prosessene utvikler varme som f\xc3\xb8rer til at mikrobene kan holde h\xc3\xb8yere tempo enn ute (tiln\xc3\xa6rmet varmkompostering)._NEWLINE_Kompostering fremst\xc3\xa5r mange steder som alternativ til innsamling og forbrenning av matavfall. Hjemmekompostering var lansert i 1990-\xc3\xa5rene med tilbud om flere typer kompostbinger for varmkompostering. Enkelte kommuner gikk ut med tilbud om nedsatt renholdsavgift. Det ble fort klart at dette krevde b\xc3\xa5de tilsyn og gode bruksanvisninger. I tillegg ble der en mengde ny jord som m\xc3\xa5tte fordeles p\xc3\xa5 egen eiendom. Tiltaket fikk derfor noe begrenset omfang. For \xc3\xa5 kunne inng\xc3\xa5 en slik avtale, forutsetter dette innkj\xc3\xb8p av godkjent svanemerket beholder. De fleste kommuner henviser til KompostBj\xc3\xb8rn som er en svanemerket kompostbinge. Fra 1. september 2016 satte flere kommuner et krav om kurs i hjemmekompostering for \xc3\xa5 kunne inng\xc3\xa5 avtalen,. _NEWLINE_For huseiere med hage er likevel haugen eller bingen i et hj\xc3\xb8rne av hagen et godt sted \xc3\xa5 anbringe planteavfallet etter at det er fjernet med rive og l\xc3\xb8vrake.\n_START_SECTION_\nKomposteringsanlegg\n_START_PARAGRAPH_\nI Norge finnes mer enn 40 komposteringsanlegg for behandling av mer enn 450\xc2\xa0000 tonn v\xc3\xa5torganisk avfall. Moderne anlegg er bygget for anaerob behandling av avfallet._NEWLINE_Det st\xc3\xb8rste selskapet i Norge er BioPlan Norge AS, som er et driftsselskap som driver komposteringsanlegg med mottak og behandling av avfallsprodukter som matavfall og slam. Anleggene som eies av BioPlan er plassert i Odda, Eidfjord og Flora. Det lages ulike typer jord og gj\xc3\xb8dselsprodukter basert p\xc3\xa5 kompost ved anleggene.\n_START_SECTION_\nBokashi\n_START_PARAGRAPH_\nBokashikompostering er en anaerob komposteringsmetode som fermenterer eller gj\xc3\xa6rer matavfallet. Metoden ble opprinnelig ble utviklet i Japan._NEWLINE_Fermentering skjer ved hjelp av melkesyrebakterier. Enzymene aktiveres og blandes med str\xc3\xb8. Str\xc3\xb8et er normalt kim/ kli. Prosessen er temmelig lik vanlig kompostering, men resultatet er en gj\xc3\xa6ret masse som kan spaes ned i jorda, eller blandes alt i utekomposten._NEWLINE_Prosessen beskrives som totalorganisk, men avhenger av et kommersielt produkt som skal starte og opprettholde prosessen. Det angitte produktet inneholder bl.a. melkesyrebakterier, melasse, og str\xc3\xb8.'